Nafarroako Parlamentuko Mahaiak, 2022ko azaroaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako gaurkotasun handiko galdera, energia berriztagarrietarako proiektuen ingurumen-eraginaren ebaluazioari dagokionez dauden langileen beharrizanei erantzun ahal izateko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko azaroaren 14an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak gaurkotasun handiko honako galdera hau aurkezten du, Landa Garapeneko eta Ingurumeneko kontseilariak 2022ko azaroaren 17ko Osoko Bilkuran erantzun dezan:

Nafarroako Gobernua zer neurri hartzera doa langile-kontratazioari buruz onetsiriko erabaki-proposamena betetzeko, eta energia berriztagarrietarako proiektuen ingurumen-eraginaren ebaluazioari dagokionez dauden beharrizanei egokiro eta efizientziaz erantzun ahal izateko, Ukrainako gerraren ondoriozko krisia dela-eta presazko neurriak hartzeari buruzko apirilaren 13ko 1/2022 Foru Lege Dekretutik eratorritako betebeharren ondorioz?

Iruñean, 2022ko azaroaren 14an

Foru parlamentaria: Ainhoa Aznárez Igarza